anong galak ang tinamo ni leonora! oh maynila! gayon na lamang ang pagkatuwa niya dahilan sa sasapiting walang pagsala ang pook ng aliw. sasapiting walang pagsala ang laging napapangarap ang kinalalagyan ng kanyang irog: ni eduardo. anong ligaya nga naman ng gayon sa puso ni leoning! nananariwang tulad ng sampagitang humahalimuyak ang naging malulungkutin niyang kalooban pagka'makikita niyang walang pagsala si eduardo. ang lahat ay wala ng pagkaurong. ang mga daladalahan nina leoning at aling rita ay handa ng lahat. kay palad na pusong magkakaisang bayan at di na paris ng dating ang kanilang pagkakalayo ay napapagitanan ng malalawak na kaparangan, matatarik na bundok at mahahabang tanawin! sa tapat ng isa sa mga restaurant sa daang juan luna, sa pook ng tundo, ay nagsilunsad mula sa isang auto ang tatlong binata at doo'nagsitungga ng serbesa. sila ay sina jose, pako at eduardo. sa harap ng isang mesa ay maligaya silang nagsisipagusap: pako, bakit mo nakilala ang dalagang yaon?